Document ID: 31998R1066

KOMMISSIONENS FORORDNING (EF) Nr. 1066/98 af 26. maj 1998 om ændring af forordning (EØF) nr. 1913/92 om gennemførelsesbestemmelser for den særlige ordning for forsyning af Azorerne og Madeira med oksekødsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1600/92 af 15. juni 1992 om særlige foranstaltninger for visse landbrugsprodukter til fordel for Azorerne og Madeira (1), senest ændret ved Kommissionens forordning (EF) nr. 562/98 (2), særlig artikel 10, og
ud fra følgende betragtninger:
Mængderne i opgørelsen over forsyninger af fersk eller kølet oksekød til Madeira blev fastsat ved Kommissionens forordning (EØF) nr. 1913/92 (3), senest ændret ved forordning (EF) nr. 2518/97 (4); i løbet af de første otte måneder af perioden 1. juli 1997 til 30. juni 1998 blev 75 % af disse mængder udnyttet;
for at sikre forsyningerne til Madeira indtil udgangen af nævnte periode bør de oprindeligt fastsatte mængder forhøjes for fersk kød og nedsættes for frosset kød;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
Bilag I til forordning (EØF) nr. 1913/92 affattes som angivet i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. maj 1998.

Labels: 3
18
17